امریکہ کو انصار اللہ کا انتباہ

روئٹرز نے انصار اللہ کی جانب سے امریکا کو دئے گئے انتباہ کی خبر نشر کی ۔

خبر کا کوڈ: ۴۲۳۸۳۸

تاریخ: ۱۴ دی ۲۰۱۶ - ۲۲:۳۸

رسا نیوز ایجنسی کی رپورٹ کے مطابق، روئٹرز نے انصار اللہ یمن کی جانب سے امریکا کو دئے گئے انتباہ کی خبر نشر کی ۔

تحریک انصار اللہ یمن نے امریکہ کو یمن پر مزید حملوں کے بارے میں متنبہ کیا ہے ۔

درایں اثنا یمن کی فوج کے ترجمان شرف لقمان نے یمن پر امریکہ کے براہ راست حملے کی مذمت کی ہے۔

انھوں نے کہا : انصار اللہ کے افراد نے امریکی بحری جہاز پر حملہ نہیں کیا ہے۔

انصار اللہ یمن نے بھی امریکہ کی جانب سے اپنے جنگی بحری جہاز پر حملے کے دعوے کے بعد اپنے ردعمل میں کہا ہے کہ اس نے امریکی بحری جہاز پر حملہ نہیں کیا ہے۔

واضح رہے کہ امریکہ نے بحیرہ احمر میں اپنے جنگی بحری جہاز پر حملے کے بہانے تحریک انصار اللہ کی تین راڈار سائٹوں پر کروز میزائلوں سے حملہ کیا ہے۔/۹۸۸/ن۹۳۰/ک۱۵۳